...etter bare halvannet år

SKROTES: Det nye Flexus-kortet har kostet rundt 600 millioner, men fikk veldig kort levetid. Foto: Scanpix

Nå er det slutt for Flexus-kortet

NSB og Ruter gir opp tanken om et felles reisekort i hovedstadsområdet. Snart er det slutt på Flexus-kortet.

1. mars 2011

Artikkelen er over ni år gammel

Til sammen har de ulike reiseselskapene brukt 600 millioner kroner på Flexus-prosjektet de siste ti åra, men prosjektet har vært en stor fiasko.

- Det er ikke til å stikke under stol at Flexus-navnet er blitt en belastning, sier informasjonssjef Gry Isberg i Ruter til Aftenposten.no.

Kommunikasjonssjef Åge-Christoffer Lundeby i NSB er enig.

- Våre billetter skal kunne brukes over hele landet, og vi synes det er hyggelig at vi nå har et eget NSB-kort, sier Lundeby til avisen.

370.000 Flexus-kort skal få overleve til de er utslitt, men i april kommer de første 160.000 nye reisekortene uten Flexus-logoen i salg. NSB lanserte allerede i august i fjor sine egne kort.

Alle kortene har samme funksjon og bruksområde som dagens Flexus-kort.

Publisert: 01.03.11 kl. 08:47